U 10 ta vertolyot va 11 ta dronni sig‘dira oladi. Foto: Erdoğan Dijital Medya Turkiya dunyodagi birinchi TCG Anadolu jangovar uchuvchisiz samolyot tashuvchi kemasini foydalanishga topshirdi. 10 aprel kuni prezident Rajab Toyyib Erdo‘g‘an dron tashuvchi kemani qurolli kuchlarga topshirish marosimida ishtirok etdi. Kema ko‘p qirrali xususiyatga ega va yengil samolyot tashuvchi vazifasini ham bajarishi mumkin. U 10 ta vertolyot va 11 ta dronni sig‘dira oladi, angar sig‘imi — 19 ta vertolyot va 30 ta dron. TCG Anadolu dron tashuvchisida Baykar Makina - Bayraktar TB3 va Kızılelma dronlari, shuningdek, jangovar AH-1W Super Cobra vertolyoti joylashtirilgan. Kema 2019 yilda ishga tushirilgan va qabul sinovlari 2022 yil yozida yakunlangan.